Israela Ministerio pri Edukado

La Ministerio pri Edukado (hebree מִשְׂרַד הַחִנּוּךְ, Misrad haChinnūch, do prononco [misRAD ha ĥinUĤ]; arabe وزارة التربية والتعليم, proksimuma prononco [uiZArat altarBIat ualTAelim]) estas la israela ministerio pri edukado respondeca por la eduka sistemo en Israelo. Ĝia ĉefsidejo estas en Jerusalemo. Aliaj nomoj estis Ministerio pri Edukado kaj Kulturo (1949–1977, 1984–1990, 1992–1993) kaj Ministerio pri Edukado, Kulturo kaj Sporto (1977–1984, 1990–1992, 1993–1999, 2003–2006). Ĝi principe respondecas pri la eduka sistemo en Israelo, inkluzive de infanĝardenoj, lernejoj, altlernejoj kaj neformala edukado. En la pasinteco, ĝi ankaŭ respondecis pri ĉiuj kulturaj agadoj en Israelo, kiel ekzemple kino, teatro, muziko, kaj sportoj kaj atletikaj aktivecoj en Israelo. Ĉi tiu areo inkluzivis, interalie, subtenon por israelaj atletoj kaj organizadon de israela partopreno en internaciaj sporteventoj kiel la Olimpikoj. Respondeco pri la areoj de kulturo kaj sportoj estis transdonita al la Ministerio pri Kulturo kaj Sporto. Vidu ankaŭ Edukado en Israelo Eksteraj ligiloj Oficiala retejo Arkivigite je 2020-06-11 per la retarkivo Wayback Machine (hebree) Ĉiuj Ministroj en la Ministerio de Edukado kaj Kulturo en retejo de la nacia parlamento Kneset (hebree)